राम रहीम का हाथ पकड़कर केक काटा; बोली- आप न होते तो जिंदगी इतनी खूबसूरत न होती
Honeypreet Cake Instagram Ram Rahim Dera Sacha Saudha UP Barnava Ashram Parole - डेरा सच्चा सौदा प्रमुख राम रहीम की मुख्य शिष्या और मुंह बोली बेटी हनीप्रीत के इंस्टाग्राम पर 1 मिलियन फॉलोअर हो गए हैं। इसी खुशी में दोनों ने एक दूसरे का हाथ पकड़कर एक साथ केक काटा।
डेरा सच्चा सौदा चीफ राम रहीम की मुंह बोली बेटी हनीप्रीत के इंस्टाग्राम पर एक मिलियन फॉलोअर हो गए हैं। राम रहीम और हनीप्रीत ने यूपी के बरनावा आश्रम में इस मौके को सेलिब्रेट किया। दोनों ने एक दूसरे का हाथ पकड़कर केक काटा। राम रहीम ने हनीप्रीत को केक खिलाया और सिर पर हाथ रखकर आशीर्वाद दिया।
सेरेमनी में हनीप्रीत ने कहा- किस तरह करूं शुक्रिया, अल्फाज नहीं होते। जिंदगी न होती इतनी खूबसूरत अगर पापा आप ना मिलते। पापा हम आपकी शिक्षाओं पर ऐसे ही चलते रहें। फख्र मुझे होता है आप की रहमत पर, लोग जब मुझे बेटी आपकी कहते हैं।
गौरतलब है कि राम रहीम ने पिछली पैरोल के दौरान हनीप्रीत को रूहदी यानी रूह दीदी नाम दिया था।
दस्तावेज में परिवार नहीं, हनीप्रीत शामिल
हनीप्रीत डेरा चीफ राम रहीम की मुख्य शिष्या होने के साथ उसकी धर्म बेटी भी बनी हुई है। राम रहीम ने अपने परिवार पहचान पत्र (PPP) में हनीप्रीत को अपनी मुख्या शिष्या घोषित किया है। इस दस्तावेज में उसके परिवार के किसी सदस्य का नाम नहीं है। हनीप्रीत डेरा सच्चा सौदा प्रबंधन की चेयरपर्सन और वाइस पैटॉर्न भी है।
राम रहीम ने आधार से हटाया पिता का नाम
राम रहीम जब फरवरी 2022 में पहली बार पैरोल पर आया था तो अपने आधार कार्ड से लेकर परिवार पहचान पत्र में पिता और परिवार के नाम कटवा दिए थे। पिता के नाम के आगे उसने अपने गुरु सतनाम सिंह का नाम अंकित करवा दिया। इसी तरह परिवार पहचान पत्र में अपनी पत्नी और मां के नाम न लिखवाकर केवल हनीप्रीत का ही मुख्या शिष्या के तौर पर नाम अंकित करवा दिया।
राम रहीम के कारण जेल में रह चुकी
बता दें कि राम रहीम को अगस्त 2017 में साध्वी यौन शोषण और 2 मर्डर केस में 20-20 साल की सजा हुई। 2016 में साध्वी यौन शोषण मामले में राम रहीम को सजा के दौरान पंचकूला में दंगे हुए। इन दंगों में हनीप्रीत को भी पुलिस ने पकड़ लिया। हनीप्रीत 7 नवंबर 2019 को अंबाला जेल से जमानत पर बाहर आई थी।
डेरे की गद्दी की दावेदार हनीप्रीत
राम रहीम के बाद हनीप्रीत डेरा सच्चा सौदा की गद्दी की अगली वारिस मानी जा रही हैं। ऐसा इसलिए क्योंकि डेरे की यही परंपरा रही है। असल में डेरे में गद्दीनशीन का जो मुख्य शिष्य होता है। उसे ही गद्दी सौंपी जाती है। इस वक्त राम रहीम डेरे की गद्दी पर है। उसकी मुख्य शिष्य हनीप्रीत है।
इससे पहले डेरा सच्चा सौदा की स्थापना शाह मस्ताना ने अपने गुरु संत सावन सिंह महाराज से आज्ञा लेकर 29 अप्रैल 1948 में की थी। शाह मस्ताना के स्वर्गवास के बाद डेरे की गद्दी उनके मुख्य शिष्य शाह सतनाम सिंह को मिली। शाह सतनाम सिंह ने 27 वर्षों तक सिरसा डेरे की गद्दी को संभाला। इसी दौरा गुरमीत सिंह राम रहीम उनका मुख्य शिष्य बना। उन्होंने 23 सितंबर 1990 को डेरा सच्चा सौदा में औपचारिक समारोह में गुरमीत सिंह राम रहीम को अपना उत्तराधिकारी घोषित करके गद्दी सौंप दी।
राम रहीम के साथ ही रह रही हनीप्रीत
राम रहीम इन दिनों 40 दिन की पैरोल पर आया हुआ है। तब से हनीप्रीत राम रहीम के साथ यूपी के बागपत स्थित बरनावा डेरे में ही है। यहां वह सत्संग कर रहा है। राम रहीम को 14 महीनों में चौथी बार पैरोल मिली है। पिछले साल वह 91 दिन जेल से बाहर रहा था।
राम रहीम और हनीप्रीत से जुड़ी भास्कर की ये खबरें भी पढ़ें...
भगवा रंग में रंगा राम रहीम:गाने में पहली बार भगवा जैकेट-टोपी पहनी, कार भी इसी कलर की; SGPC को चुनौती की बात नकारी
उत्तरप्रदेश के बरनावा आश्रम में 40 दिन की पैरोल काट रहे राम रहीम ने अपना चौथा गाना लॉन्च कर दिया है। इस दौरान उसने पहली बार भगवा रंग की जैकेट पहनी। साथ ही सिर पर टोपी और टी-शर्ट भी भगवा रंग की पहने नजर आया। इस तरह खुद का इंसां धर्म चलाने वाला राम रहीम अब पूरी तरह से भगवा रंग में रंग चुका है पूरी खबर पढ़ें
तिरंगा पैटर्न की बोतल फेंककर घिरा राम रहीम:वीडियो वायरल होने पर छिड़ा विवाद, अब बोला- वह झंडा नहीं, उसमें सिर्फ 3 रंग थे
डेरा सच्चा सौदा सिरसा चीफ राम रहीम तलवार से केक काटने के बाद नए विवाद में घिर गया है। राम रहीम ने गणतंत्र दिवस से एक दिन सोशल मीडिया में एक वीडियो शेयर किया था, जिसमें ‌वह तिरंगे के पैटर्न वाली बोतल इस्तेमाल कर रहा है। ऑर्गेनिक सब्जियां तैयार करने का डेमो देने के बाद राम रहीम ने बोतल को नीचे फेंक दिया था पूरी खबर पढ़ें
राम रहीम को 5 साल में पांचवीं राहत:हरियाणा सरकार के नए नियम से 90 दिन की सजा माफ; अभी भी पैरोल पर है
हत्या और यौन शोषण के तीन केस में 20-20 साल की सजा काट रहे राम रहीम को हरियाणा सरकार के नए नियम से राहत मिली है। उसकी 90 दिन की सजा कम हो गई है। हरियाणा सरकार ने गणतंत्र दिवस पर फैसला लिया है पूरी खबर पढ़ें